Jyllandsposten, 1840-10-27
Saa blev da det her i Bladet tidligere omtalte mærkværdige Bulbjerg denne Gang ikke til Samlingsted, eller Foreningspunct for andet end Forlystelser og hvad der kan staae i Forbindelse med en Folkefest. - Der blev nemlig i det fremtraadte Selskab til Forsamlingers Jndstiftelse paa bemeldte Bulbjerg, hvis Medlemmer, udgjøre nogle og fyrgetyve, i forrige Maaned afholdt 2de Generalforsamlinger, hvorved man, i Anledning af Selskabslovenes Affattelse, agtede at tage en nærmere Bestemmelse i Henseende til Selskabets Tendents; Enkelte vilde, at denne alene skulde være Forlystelser uden mindste politiske Characteer, Andre at Selskabet derimod, foruden Folkeforlystelserne, skulde have en gavnlig Virksomhed, hvilken Nogle vilde skulde bestaae i at virke i alle Retninger til Forbedringer i Landbovæsenet, derunder tillige forstaaet Fremkaldelsen af de Midler, hvorved Livet forædes og forskjønnes, og Andre, at Selskabet skulde have et politisk Anstrøg, idet Selskabets Formaal skulde være, ved de lovlige Midler, som staae i dets Magt, at fremme Almeenaanden, eller at virke til Sands for og Deeltagelse i almene Anliggender, hvilket formeentes, blandt Andet, at kunne skee ved Jndrømmelsen og Foranstaltningen af Folkesamlinger i Henseende til almene Anliggenders Drøftelse eller Folkeanliggenders foreløbige Afhandling, til Exempel med Hensyn til Petitioners Jndgivelse. Jmidlertid blev dog, som meldt, et Forslag, der gik ud paa, at Selskabets Formaal alene skulde være Folkeforlystelser, og som tillige antydede de gavnlige Virkninger, Sligt medfører, med de fleste Stemmer antaget som Grundlov. Det være nu som det vil, hvad enten man heri har truffet det Rigtige eller ikke – og det vilde være upassende her at omtale de Scener, der under Discussionerne ere forefaldne, saavelsom at berøre, hvorvidt den ved saadan Leilighed ønskelige Besindighed, Selvstændighed, Bestemthed og rigtige Tankegang, saavel hos endeel Embedsmænd som Andre, har fundet Sted eller ikke – men det er dog overalt interessant at bemærke, hvorledes den aandelige Udvikling og det folkelige Liv alt mere og meere fremtræder, hvorvel Udfaldet her endnu synes at bære Præg af en Lunkenhed for eller rettere den sædvanlige Overladen til Andre af almene Anliggender, og maatte end de af en ung Mand, ved den omhandlede Leilighed, paa Bulbjerg fremsatte Jdeer og derpaa begrundede Forslag kunne siges at være til Udførelse for Øieblikket vel overspændte eller ei komne paa rette Sted, og kunne end de ligeledes af et ældre Medlem - der i Virkeligheden, tilligemed flere, deelte samme Anskuelse, men, som Følge af de indtraadte Omstændigheder, for en Deel udtalte sig i mindre bestemte og meere moderate Udtryk - fremsatte Forslag, synes smukkere paa Papiret, end tænkelige til Opnaaelse, saa vare disse Propositioner, i Særdeleshed den Førstes, dog langtfra strax uudførlige i det Hele, og kunne som Udtalelsen af et Princip, en Overbeviisning eller Mening i alt Fald ikke dadles, ligesom og Selskabet ved at gaae ind paa eller at have erklæret sig for samme, vist neppe vilde have tabt i Værdighed. Vi ville nu ønske, at de Herrer ret ubekymrede maae more sig paa Bulbjerg, og haabe, at de dog ikke ville lade sig saa meget henrive i Adspredelsernes og Glædens Ruus, at jo en eller anden med Hensyn til Tids begivenhederne og Fremtiden opbyggende Tale ogsaa maa faae Indgang hos dem, saaledes at derved idetmindste en alvorlig Tanke maa opstaae. Mekrut=Kredsslagning om en Skoleofficeer.